**МОТИВИ**

**за приемане на общ административен акт**

Общественият транспорт е ключов елемент от функционирането на един град, като оказва съществено влияние не само върху транспортните потоци, но и върху екологията, икономиката и редица други сфери на дейност.

Въпреки, че в последните години бяха инвестирани значителни средства в обновяването на градските автобуси, това не доведе до увеличаване на пътникопотока, но подобри вида и качеството на предлаганата услуга , както и оказа влияние върху качеството на атмосферния въздух чрез намаляване на вредните емисии и фини прахови частици от превозните средства.

**Таблица 1:** Превозени пътници в обществения транспорт

|  |  |  |  |
| --- | --- | --- | --- |
| 2018г. | 2019г. | 2020г. | 2021г. |
| 4515 | 4238 | 2828 | 2667 |

Благодарение на ежегодно увеличаваните финансови средства от общинския бюджет за 2021г., увеличените субсидии и компенсации от държавата през м. декември 2021г. и финансовото подпомагане по мярката 60/40, дружеството успя да преодолее финансовите затруднения през 2020г и 2021г. и да продължи да изпълнява своите функции. Но това ясно показва, че за да съществува и да изпълнява своята социална функция, дружеството трябва да бъде достатъчно добре финансово обезпечено от държавата и общината, и да не разчита само на собствените си приходи.

Изпълнявайки своята основна дейност - обществен превоз на пътници, транспортните средства на дружеството изпълняват 18 градски линии и 21 междуселищни, като изминават годишно 1 349 хил. км. градски пробег и 706 хил. км. междуселищен пробег. За изпълнение на тази дейност в дружеството са изразходвани:

**Таблица 2:** Разход за гориво на годишна база

|  |  |  |
| --- | --- | --- |
| Разход за гориво за превоз по вътрешноградски линии | 2021г. | Прогноза 2022г. |
| Метан | кг. | 343125 | 343000 |
| стойност, лв. | 553432 | 797475 |
| Дизелово гориво | л. | 294985 | 295000 |
| стойност, лв. | 480174 | 590000 |

Прогнозата е изготвена на база цена (без ДДС) за метана за декември 2021г. – 2.33лв. и за дизелово гориво – 2.00 лв., като тенденциите през 2022 г. са трайни и за съжаление към покачване цените на горивата! Освен това, рязкото увеличаване на цената на електроенергията за небитовите абонати, доведе до значително покачване на цените на всички консумативи и резервни части!

**Таблица 3:** Разход за ел. енергия

|  |  |  |
| --- | --- | --- |
| Разход за ел енергия | 2021г. | Прогноза 2022г. |
| кВтч | 408656 | 409000 |
| стойност, лв. | 119634 | 232966 |

В условията на стремглаво растящи цени на енергоносителите, както и на основни продукти и вещи за бита, формиращи висока инфлация и при недостиг на кадри с необходимата квалификация, недостатъчни нива на възнагражденията и нисък интерес към работните места, основно по отношение на водачите на превозни средства, се наложи индексация на работните заплати, което формира увеличение на ФРЗ от 15,9%.

**Таблица 4:** Разход за заплати и осигуровки на персонал

|  |  |  |
| --- | --- | --- |
| Разход за заплати и осигуровки на персонал за превоз по вътрешноградски линии, лв. | 2021г. | Прогноза 2022г. |
| 2 268 847 | 2 630 000 |

Високите цени на електроенергията, горивата, консумативите, резервните части и външните услуги, както и намаления пътникопоток в градския транспорт създават предпоставки за финансови затруднения на „Общински пътнически транспорт“ ЕООД. Докато през януари 2021г. разходите за енергийни ресурси /електроенергия и горива/ са били 103000лв., то за декември 2021г. те вече са 173000лв.

Съпоставката на тези елементи от януари 2021г. спрямо януари 2022г. показва, че цената на природния газ се е увеличила над два пъти (със 114%), дизела с 35,6%, ел. енергията приблизително три пъти (със 183,3%) и съответно се е увеличила цената на резервните части и МРЗ.

Съвкупността от изложените по-горе факти, налага преразглеждане на цените на услугите, предлагани от дружеството! От септември 2008 г. цената за еднократно пътуване с билет по основни вътрешноградски линии е 1.00 лв. За активно пътуващите граждани, отиващи на работа или на училище, и ползващи редовно услугите на дружеството са предложени едномесечни абонаментни карти, при значително по-ниска цена за едно пътуване.

**Таблица 5:** Цени за едно пътуване с абонаментни карти при цена на билета 1,00лв:



**Таблица 6:** Структура на приходите от превоз по вътрешноградски линии през 2021г.

**Таблица 7:** Нетни разходи за превоз по вътрешноградски линии

От посочените в таблица 7 разходи за 2022г. 408 хил. лв. са за наем на 14 автобуса собственост на Община Габрово, които биха могли да не бъдат реално дължими с волята и решение на Общински съвет Габрово. Тогава разходите, които дружеството трябва покрие са 3 050 хил. лв.

**Таблица 8** : Прогнозни приходи от превоз по вътрешноградски линии 2022г.



През 2022г. при запазване на пътникопотока и при сега действащите цени дружеството би реализирало приходи от продажба на билети и абонаментни карти в размер на 1 046 хил. лв. От компенсации, субсидии и други средства по програми очакваните приходи са 1 570 хил. лв. Общо приходите от 2 616 хил. лв. не покриват очакваните дължими разходите с 434 хил. лв. Увеличението на цената на билета за еднократно пътуване с 50% от 1.00лв. на 1.50 лв. и увеличението на цената на абонаментните карти с 30% при запазване на пътникопотока се очаква да покрие този дефицит.

С цел справяне с високите цени на горива и ток, и запазване жизнеността на „Общински пътнически транспорт“ ЕООД, ръководството на дружеството предлага считано от 01.06.2022г. цената на билета за градски транспорт да се увеличи с 50% и от 1,00лв. да стане 1,50лв. с ДДС.

При изчисляване цените на картите за пътуване, следва да се приложи принципа за отстъпка при предплащане, да се приспаднат компенсациите от държавата за пътувания по намалени цени, като същевременно с това е необходимо да се съблюдава и социалната поносимост. В тази връзка и предвид обстоятелството, че с карти пътуват онези наши съграждани, за които пътуванията са ежедневни и свързани с придвижване до училище, месторабота и центрове за социални услуги, е целесъобразно, цените на превозните документи да се актуализират със значително по-малък процент спрямо тези на билетите за единични пътувания. Конкретното предложение е цените на всички карти да се актуализират само с 30%, с оглед на допълнително стимулиране на пътуващите, и съответно да бъдат:

- работници всички линии – от 35лв. на 45лв.

- работници 1 линия – от 30лв. на 40лв.

- учащи всички линии – от 20лв. на 26лв.

- учащи 1 линия – от 17лв. на 22лв.

- пенсионери всички линии – от 26лв. на 34лв.

- пенсионери 1 линия – от 22лв. на 29лв.;

- пенсионери всички линии с часово ограничение от 9:00 ч.- от 15лв на 20 лв.;

- пенсионери всички линии с часово ограничение от 9:00 ч. до 16:00ч. - от 13лв на 17 лв.;

**Таблица 9:** Финансов резултат по линии от общинска и областна транспортна схема за 2021г.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Линия  |   | Приходи бруто от : |  |  |  |  |  |  |
| Пробег, км. | Приходи от продажба на превозни документи | Компенсации, лв. | Всичко бруто, лв. | **Всичко нето, лв.** | Субсидии, лв. | Помощи пандемия , лв. | **Всичко нетни приходи, лв.** | **Всичко разходи, лв.** | **Резултат, лв** |
| Балани | 4576 | 700 | 166 | 866 | 722 | 1440 | 1127 | **3289** | **4082** | **-793** |
| Боженци | 24928 | 7818 | 853 | 8671 | 7226 | 7846 | 6137 | **21209** | **22236** | **-1026** |
| Борики-Орл.-Дон.-Костен.-Велковци | 5734 | 625 | 106 | 731 | 609 |   | 1412 | **2021** | **5115** | **-3094** |
| Дебел дял/Врабци | 7216 | 917 | 268 | 1185 | 988 | 2271 | 1777 | **5035** | **6437** | **-1401** |
| Козирог-Здравковец | 23904 | 4834 | 810 | 5644 | 4703 | 7524 | 5885 | **18112** | **21322** | **-3210** |
| Костенковци | 24560 | 4593 | 824 | 5417 | 4514 | 7730 | 6047 | **18291** | **21908** | **-3616** |
| Лоза | 5478 | 1064 | 181 | 1245 | 1038 |   | 1349 | **2386** | **4886** | **-2500** |
| Михайловци-Армени | 19422 | 1610 | 642 | 2252 | 1877 |   | 4782 | **6659** | **17324** | **-10666** |
| Михайловци - Лоза | 15695 | 4814 | 532 | 5346 | 4455 |   | 3864 | **8319** | **14000** | **-5681** |
| Музга(Стоевци) | 43351 | 11005 | 1467 | 12472 | 10393 | 13645 | 10673 | **34711** | **44868** | **-10157** |
| Николчевци | 13508 | 4089 | 453 | 4542 | 3785 |   | 3326 | **7111** | **12049** | **-4938** |
| Николчовци-Лоза-Армени(Новаковци) | 9566 | 2694 | 320 | 3014 | 2512 |   | 2355 | **4867** | **8533** | **-3666** |
| Орловци | 8964 | 1223 | 296 | 1519 | 1266 | 2821 | 2207 | **6294** | **7996** | **-1702** |
| Поповци | 11634 | 4027 | 361 | 4388 | 3657 |   | 2864 | **6521** | **10378** | **-3856** |
| Разковци-Киеви-Думници | 2744 | 499 | 92 | 591 | 493 |   | 676 | **1168** | **2448** | **-1280** |
| Севлиево | 124070 | 128794 | 4155 | 132949 | 110791 |   | 30547 | **141338** | **146651** | **-5313** |
| Соколски манастир | 2800 | 112 | 105 | 217 | 181 |   | 689 | **870** | **2498** | **-1627** |
| Тота Венкова | 4590 | 428 | 140 | 568 | 473 | 1445 | 1130 | **3048** | **4094** | **-1046** |
| Узана |   | 2898 | 876 | 149 | 1025 | 854 | 912 | 714 | **2480** | **2585** | **-105** |
| Ясени | 16536 | 1328 | 580 | 1908 | 1590 | 5205 | 4071 | **10866** | **14750** | **-3884** |
| Всичко : | 372174 | 182050 | 12500 | 194550 | 162125 | 50839 | 91632 | **304596** | **374159** | **-69563** |
| Разходи : автобус до 22 места - 0.89 лв./км; автобус над 22 места - 1.18 лв./ |  |  |  |
|  |  |  |  |  |  |  |  |  |  |  |  |  |
|   |  |  |  |  |  |  |  |  |  |  |  |  |

**Таблица 10: Нетни разходи за превоз по линии от общинска и областна транспортна схема******

**Таблица 11**: Прогнозни приходи от превоз по общинска и областна транспортна схема през 2022г.



С цел намаляване на загубата от осъществяване на междуселищен превоз на пътници, ръководството на дружеството предлага да бъде променена цената на билетите за превоз по междуселищни линии/Приложение 1/. Предлаганите цени са съобразени със спецификата на пътникопотока и населеното място, като са формирани с увеличение от 0,10лв. на км. в диапазона от 4,00км. до 19,9км. От 20,00км. до 20,9км. цената да е 3.20лв. за билет, от 21,00км. до 21,9км. – 3.30лв., от 22,00км. нагоре – 4лв. и до гр. Севлиево – цена 5.00лв.

Предлагаме при превози по маршрути с дължина до 4,00км. цената на билета да е 1,50 лв. – стойност, съответстваща на цената на билета за градски транспорт.